Fundamentele psihologiei SENZAŢIA Mecanism psihic de captare,înegistrare şi prelucrare precoce a informaţiilor Sensibilitatea,ca primă formă de psihic, stă la baza celorlalte procese superioare de relaţionare a individului la mediu,implicit la baza apariţiei senzaţiilor,fiind ,,forma embrionară a reflectării psihice”( Leontiev) Sensibilitatea poate fi definită mai simplu ca fiind capacitatea de a avea senzaţii Pieron considera senzaţiile ca fiind „forme elementare de inserţie în reglarea comportamentului,a acţiunilor exercitate de mediu”( Pieron, , p ) Ele există atunci când „eficacitatea unei stimulări este relevată printr-o reacţie globală a organismului,printr-o modalitate practică de activitate , o formă de conduită, o modificare consecutivă a unor comportamente , când efectul stimulării ne poate integra în sistemul vieţii psihice care guvernează adaptarea la condiţiile exterioare ale mediului” Astfel, există o distincţie între excitaţie şi senzaţie Aşadar, dacă excitaţia presupune o modificare locală reversibilă sub influenţa acţiunii stimulului, senzaţia implică transmiterea mesajului nervos al excitaţiei ,până la centrii care au capacitatea de a înregistra experienţele de natură să asigure adaptarea conduitelor individului, nu numai actual, ci şi ulterior ,asigurând astfel, reglarea globală a fiinţelor vii Cu mult înaintea lui Pieron, un alt autor, Pierre Salzi,arăta că în analiza senzaţiilor există trei categorii de fapte care trebuie să ne reţină atenţia:obiective, nervoase, mentale O senzaţie se distinge de o simplă fantasmă,deoarece corespunde unui obiect real; ea implică participarea unui aparat nervos; în calitate de stare de conştiinţă are antecedente şi concomitenţe de natură subiectivă Problema este de a şti care dintre aceste fapte reprezintă cauza senzaţiei într-o manieră necesară, imediată şi completă Salzi constată că nici cei care leagă senzaţia de obiect , stabilind o relaţie ca de la cauză la efect, nici cei cei care susţin că stimularea organică este sursa senzaţiilor nu au dreptate Sunt cazuri când, deşi nu există organe specializate, senzaţiile de produc De asemenea,apar efecte de compensare fiziologică Totodată,alterarea părţii nervoase a receptorului are repercusiuni asupra senzaţiilor Obiectul şi stimularea nervoasă apar drept condiţii necesare,dar nu şi suficiente Aşadar,Salzi acordă o mai mare importanţă faptelor mintale în producerea senzaţiilor Conştiinţa,imaginile,raţionamentul sunt cele care determină senzaţia A simţi şi a fi conştient este unul şi acelaşi lucru Or,dacă conştiinţa este un factor constant,înseamnă că este şi necesar Trebuie să studiem rolul pozitiv al conştiinţei şi să constatăm că ea intervine real în ordinea şi chiar ţesătura senzaţiilor Senzaţiile se nasc , cresc sau scad conjunctural , o dată cu funcţionarea conştiinţei La rândul ei,imaginea îndeplineşte funcţii de avangardă în producerea senzaţiilor, servind la direcţionarea atenţiei şi fiind , de aceea primul factor de ordine al senzaţiilor În sfârşit, raţionamentul dă posibilitatea conştiinţei să avanseze prin apelul la noi premise , rezultatul lui fiind marcat de creşterea discernământului în cunoaşterea obţinută Dat fiind faptul că senzaţia decurge din activitatea mentală, ea se va perfecţiona corelat cu intervenţia acestei activităţi Senzaţia implică participarea unui aparat nervos,reproducând în creierul uman însuşirile simple ale obiectelor şi fenomenelor sau ale stimulilor care acţionează direct asupra organismului „Senzaţiile sunt procese psihice elementare care reflectă diferitele însuşiri ale obiectelor şi fenomenelor lumii externe,precum şi stările interne ale organismului,în momentul acţiunii nemijlocite a stimulilor respectivi asupra receptorilor” „ Senzaţia este cunoaşterea unei însuşiri separate a unui obiect sau fenomen , în momentul când acesta acţionează asupra unui organ senzorial” Psihologia cognitivă aduce două precizări importante în definirea senzaţiilor În primul rând,senzaţia este interpretată ca fiind un eveniment psihic elementar capabil de a produce experienţe subiective sau de a infera existenţa stimulului Ea face referinţă la o anumită calitate a informaţiei senzoriale ( la o culoare, la o durere etc ) care este extrasă din stimulii exteriori sau interiori În al doilea rând , senzaţia codează informaţia la niveluri de tratare precoce Tocmai de aceea, dintr-o perspectivă cognitivă, caracterul conştient al senzaţiei nu este decisiv,prezenţa ei putând fi evidenţiată fie prin metode psihofizice directe implicând un raţionament, fie inferată prin intermediul manifestărilor indirecte Senzaţia este „ o experienţă neelaborată,elementară a sentimentului sau conştiinţei condiţiilor din interiorul sau din afara corpului,produsă de stimularea unui receptor sau a unui sistem de receptori” Indiferent de perspectiva de analiză a senzaţiei,constatăm că ea implică trei elemente,şi anume: -stimulul fizic( materie sau energie ce acţionează asupra organelor de simţ) -răspunsul fiziologic( structură a activităţii electrice apărută în organele de simţ , nervi şi creier ca urmare a stimulării) -experienţa senzorială ( subiectivă după natura ei) Până în secolul al XIX-lea , senzaţiile au fost clasificate după criterii morfologice , mai exact spus, după organele de simţ, vorbindu-se de cinci categorii de senzaţii, corespunzătoare celor cinci organe de simţ Modalitatea operatorie era,deci de la organ la funcţie Mai apoi se trece la criterii funcţionale Potrivit criteriului funcţional,mai întâi se delimitează funcţia senzorială şi abia apoi se încearcă descoperirea(identificarea) organului receptor care o îndeplineşte Un asemenea demers s-a dovedit a fi extrem de productiv El a condus la creşterea numărului senzaţiilor,la diversificarea lor Totodată a fost posibilă descoperirea organelor de simţ ale unor senzaţii,cum ar fi cele kinestezice, vestibulare, organice S-a constatat însă foarte curând că delimitarea modalităţilor senzoriale după acest criteriu devine dificilă,aceasta poate şi pentru faptul că modalităţile senzoriale sunt inegal specializate ,unele dintre ele bazându-se pe mecanismele altora,deci pe combinarea mecanismelor Iată de ce, în ultimul secol, criteriile morfologice şi funcţionale au fost părăsite,în locul lor punându-se altele noi,în esenţă situaţionale Criteriul condiţiilor şi direcţiilor recepţiei O contribuţie remarcabilă la impunerea acestui criteriu a avut-o fiziologul englez Charles Scott Sherrington El a propus două clasificări ale senzaţiilor Prima pornea de la distingerea a două categorii de receptori,şi anume, receptorii de contact( numiţi şi tangoreceptori) şi receptorii de distanţă (numiţi şi telereceptori) Intrarea în funcţiune a acestor receptori conduce la apariţia senzaţiilor de contact (cutanate,gustative,olfactive) sau a senzaţiilor de distanţă (vizuale,auditive) Numai că încadrarea unor receptori într-o grupă sau în alta s-a dovedit a fi dificilă De exemplu, văzul(ochiul) era plasat în categoria receptorilor de distanţă, în cazul lui contactul retinei cu cuantele de lumină absorbite fiind însă evident Sherrington a recurs de aceea la o altă clasificare a senzaţiilot , luând ca reper locul unde sunt plasaţi receptorii Astfel, uniii dintre ei sunt amplasaţi la suprafaţa corpului(exteroceptorii),alţii în interiorul organismului,în viscere(interoceptori), în fine, există şi receptori aflaţi în tendoane,articulaţii,muşchi(proprioceptorii) Primii produc senzaţiile exteroceptive(aici intrând cele cinci cateogorii de senzaţiii bine cunoscute: vizuale,auditive,gustative,olfactive,cutanate),cei din a doua categorie generează senzaţiile interoceptive sau organice(foame,sete ,sezuale),iar cei din ultima categorie cuprind senzaţiile proprioceptive (kinestezice) Cercetările moderne au arătat însă că dihotomia exterior-interior este vagă,imprecisă Nu rareori stimulii din exterior provoacă reacţie complexă,sintetică,intero-exteroceptivă De asemenea,propriorecepţia îndeplineşte şi sarcini exteroceptive Senzaţiile gustative,de exemplu,realizează nu doar o analiză a stimulului alimentar, ci şi una a stimulilor interni,legată de aparatul digestiv şi de compoziţia sângelui Această ultimă clasificare făcută de Sherrington pare a fi fără cusur De altfel, ea a şi fost(şi este încă) frecvent folosită Ea exagerează,însă, rolul receptorului în producerea senzaţiilor Receptorul este într-adevăr foarte important,numai că senzaţiile presupun mecanisme ce antrenează intrarea în funcţiune şi a altor segmente ale organelor de simţ fără de care senzaţia nu ar fi posibilă De aceea,căutarea unui alt criteriu de clasificare , poate mai performant, a fost inevitabilă Criteriul însuşirilor detectate senzorial Senzaţia este un mecanism reflectoriu,se raportează la însuşirile obiectelor şi fenomenelor pe care le oglindeşte În virtutea acestui fapt,tocmai însuşirile reale ale obiectelor şi fenomenelor şi mai ales relaţia dintre subiect şi obiect au trecut pe primul plan în clasificarea senzaţiilor A A Uhtomski a luat ca punct de reper natura stimulilor receptaţi,stabilind patru categorii de senzaţii Astfel, stimulii mecanici produc senzaţiile cutanate;stimulii fizici,pe cele vizuale şi auditive;stimulii chimici generează senzaţiile gustative şi olfactive;stimulii fiziologici dau naştere senzaţiilor proprioceptive şi interoceptive Conectarea senzaţiilor la lumea externă şi internă,sublinierea caracterului lor reflectoriu constituie un câştig meritoriu al acestei clasificări , cu atât mai mult cu cât unii autori manifestaseră tendinţa negării caracterului reflectoriu al senzaţiilor De exemplu, psihologul şi fiziologul german H Helmholtz formulase „teoria hieroglifelor”,potrivit căreia senzaţiile apar ca urmare a excitării organelor de simţ de către obiectele din realitatea înconjurătoare,dar nu corespund acestora,între senzaţii şi obiectele externe neexistând nici o asemănare Senzaţia este un fel de „semn” , de „hieroglifă” fără corespondenţă cu lumea Criteriul specializării şi corelării senzaţiilor Acest criteriu a apărut din nevoia analizării mai profunde şi diferenţiate a senzaţiilor,ca şi din necesitatea asocierii şi corelării senzaţiilor între ele Din acest punct de vedere vorbim de specializări senzoriale intramodale, în interiorul aceleiaşi modalităţi senzoriale De pildă, în interiorul senzaţiilor cutanate s-au diferenţiat şi specializat modalităţile tactile,termice,algice;în sensibilitatea gustativă întâlnim modalităţi pentru dulce,acru,sărat,amar;în sensibilitatea proprioceptivă intră senzaţiile somatostezice,cele kinestezice Există însă şi specializări senzoriale intermodale,între diferitele tipuri de senzaţii Corelaţii interesante se produc între văz şi pipăit, vorbindu-se chiaar despre capacitatea de a pipăi cu ochii În funcţionalitatea lor,senzaţiile capătă o serie de proprietăţi care le individualizează, dintre ele remarcându-se calitatea,intensitatea ,durata şi tonul afectiv al acestora Calitatea senzaţiilor este dată de multitudinea elementelor care le compun Această proprietate se referă la capacitatea senzaţiilor de a fi vizuale,auditive,gustative,olfactive etc Această proprietate are mare importanţă în identificarea corectă a obiectelor,persoanelor,alimentelor etc Cel puţin trei mecanisme par a explica mai adecvat calitatea senzaţiilor:selectivitatea receptorilor,energia specifică a receptorilor , energia specifică corticală Selectivitatea receptorilor constă în speficitatea diferenţiată a receptorilor în raport cu diversele specii de stimuli De exemplu,receptorii vizuali sunt sensibili la lumină ,cei auditivi la sunete,cei olfactivi şi gustativi la moleculele diferitelor substanţe Selectivitatea receptorilor se explică,la rândul ei,prin mai multe aspecte ,dintre care mai importanmte sunt următoarele: localizarea receptorilor(unii sunt localizaţi la suprafaţa organismului ,deci nu vor putea capta decât informaţiile ce vin din afara corpului, în timp ce alţii,fiind localizaţi în interiorul organismului,în organele interne,în tendoane,articulaţii,muşchi,vor fi sensibili doar la stimulii ce vin din propriul organism); structurile asociate receptorilor(ochelarii nu filtrează sunetele,la fel cum aparatele acustice nu sunt adaptate pentru lumină) caracterele chimice şi structurale ale receptorilor (celulele vizuale conţin o serie de substanţe chimice care le conferă proprietăţile lor fotosensibile ,celulele labirintului nonauditiv dispun de o structură adaptată stimulilor mecanici); caracteristicile funcţionale ale receptorilor(terminaţiile nervoase libere din piele dau senzaţii diferite:de contact,de temperatură,de durere,datorate nu numai structurii şi constituenţilor lor chmici,ci , probabil, şi echilibruliui polarizat al membranelor nervilor) Explicaţia este interesantă,plauzibilă, totuşi limitată,iar aceasta pentru simplul fapt că receptorii reacţionează nu numai la stimuli specifici,ci şi la unii stimuli nonspecifici,numiţi universali,cum ar fi cei mecanici şi electrici Ochiul poate fi activat prin presiunea globilor oculari,la fel cum toţi ceilalţi receptori relaţionează la curentul electric Sensibilitatea organismului la stimulii nonspecifici nu este gratuită,dimpotrivă, îndeplineşte funcţii adaptive De exemplu,faptul că o căldură excesivă excită receptorii durerii avertizează organismul asupra unui pericol care îl ameninţă În opinia multor autori la baza calităţii senzaţiei să un alt mecanism,şi anume energia specifică a organelor de simţ Astfel,se porneşte de la premisa că fiecare organ de simţ posedă o energie specifică,proprie lui,care este transmisă creierului,indiferent de maniera în care este stimulat O altă proprietate a senzaţiilor o reprezintă intensitatea acestora Această proprietate a senzaţiilor este legată, în principal, de intensitatea fizică a stimulilorcare le provoacă Intensitatea senzaţiei nu depinde exclusiv de intensitatea stimulului,ci de o multitudine de alte variabile care acţionează independent sau corelat cu intensitatea fizică a stimulului Durata senzaţiilor,se înscrie ,de asemenea, în seria de proprietăţi remarcabile ale senzaţiilor Această proprietate se referă la întinderea în timp a senzaţiei De obiecei,sezanţia persistă atâta vreme cât acţionează şi stimulul În acest interval,ea variază în ceea ce priveşte unele dintre caracteristicile enumerate,dependent de nenumăraţi factori Aşadar, în timpul unei senzaţii au loc fenomene de amplificare sau de diminuare,de declin al senzaţiilor,finalizate fie prin adaptarea senzorială,fie prin dispariţia senzaţiei Nu întotdeauna însă senzaţia dispare după încetarea acţiunii stimulului; dimpotrivă, ea persistă şi după ce stimulul încetează a mai acţiona asupra individului Imaginile care se păstrează şi după încetarea acţiunii stimulului poartă denumirea de imagini consecutive O ultimă proprietate importantă a senzaţiilor o reprezintă tonul afectiv al senzaţiilor Aceasta se referă la producerea stărilor afective plăcute sau neplăcute,de apropiere sau de respingere a realităţii pe care o reflectăm Legile senzaţiilor Existenţa unui stimul în mediul înconjurător şi chiar acţiunea acestuia asupra organismului nu sunt suficiente pentru producerea unei senzaţii Legea intensităţii Pentru ca senzaţia să apară,este necesar ca stimulul să aibă o anumită intensitate Cantitatea minimă de intensitate a stimulului capabil de a produce o senzaţie poartă numele de prag absolut minimal Acesta este extrem de diferit de la o senzaţie la alta Legea adaptării Sensibilitatea nu rămâne nemodificată sub influenţa îndelungată a unui stimul specific de intensitate constantă Dimpotrivă, ea îşi modifică parametrii funcţionali odată cu schimbarea condiţiilor de mediu Creşterea sau scăderea sensibilităţii ca urmare a acţiunii repetate a stimulilor sau a modificării condiţiilor de mediu poartă denumirea de adaptare senzorială Intrarea în funcţiune a fenomenului adaptării senzoriale poate fi cel mai uşor demonstrată prin trecerea bruscă dintr-un mediu în altul Legea sensibilizării Dacă adaptarea senzorială constă în creşterea sau scăderea sensibilităţii ca urmare a schimbării condiţiilor de mediu,sensibilizarea presupune creşterea sensibilităţii datorită intervenţiei unor fenomene de interacţiune Legea depresiei constă în scăderea sensibilităţii ca urmare a legăturilor funcţionale intraanalizatori sau interanalizatori Funcţionează exact după aceleaşi mecanisme şi la aceleaşi niveluri ca şi legea sensibilizării Legea semnificaţiei forţei de semnalizare a stimulului – Un stimul slab ca intensitate,dar foarte semnificativ pentru organism este mult mai bine recepţionat decât un stimul puternic,dar nesemnificativ Legea sinesteziei Se referă la efectele de intermodelare primară informaţională,adică la transpunerea unei forme de sensibilitate într-o altă modalitate senzorială Sunt situaţii când un stimul,deşi este aplicat pe o anumită modalitate senzorială,poate produce efecte proprii unui alt analizator fără ca acesta să fi fost stimulat Legea compensăriiInsuficienta dezvoltare a unei modalităţi senzotiale sau lipsa ei conduce la perfecţionarea alteia,atât de mult încât aceasta din urmă preia pe seama ei funcţiile celei dintâi Compensarea este o lege mai generală a psihicului,ea acţionând nu numai la nivel senzorial Legea condiţionării social-istorice Deşi senzaţiile sunt comune pentru om şi animal,la om ele sunt superioare tocmai datorită faptului că suportă condiţionarea din partea factorilor socio-istorici şi mai ales culturali Intervenţia factorilor socio-istorici şi socio-culturali este atât de mare, încât ei condiţionează nu doar senzaţiile omului,ci modifică însăşi simţirea umană În ceea ce priveşte importanţa senzaţiilor,mulţi autori le-au consemnat ca fiind izvor al cunoaşterii Rolul lor în existenţa şi mai ales în cunoaşterea umană este atât de mare, încât unii filosofi (John Locke) au afirmat că nimic nu există în intelect fără să fi trecut mai întâi prin simţuri “ În ciuda sofisticării sistemului senzorial , înţelegerea finală a lumii este bazată pe reproducere perfectă şi exactă a informaţiilor de la senzori ”( Feldman, , pp - ) 